നിപ വൈറസ് പ്രതിരോധ പ്രവര്ത്തനങ്ങള് ശക്തിപ്പെടുത്തിയതായി മുഖ്യമന്ത്രി പിണറായി വിജയന് സംസ്ഥാനത്ത് വീണ്ടും നിപ വൈറസ് റിപ്പോര്ട്ട് ചെയ്ത സാഹചര്യത്തില് പ്രതിരോധ പ്രവര്ത്തനങ്ങള് ശക്തിപ്പെടുത്തിയതായി മുഖ്യമന്ത്രി പിണറായി വിജയന്. ആരോഗ്യ വകുപ്പിന്റെ നേതൃത്വത്തില് വിവിധ വകുപ്പുകളുടെ ഏകോപനത്തോടെയുള്ള പ്രവര്ത്തനങ്ങളാണ് നടത്തുന്നത്. ആരോഗ്യ മന്ത്രി വീണാ ജോര്ജിന്റെ നേതൃത്വത്തില് മന്ത്രിമാരായ എ.കെ. ശശീന്ദ്രന്, പി.എ. മുഹമ്മദ് റിയാസ്, അഹമ്മദ് ദേവര്കോവില് എന്നിവര് കോഴിക്കോട്ടെത്തി പ്രവര്ത്തനങ്ങള് ഏകോപിപ്പിക്കുന്നു എന്നും മുഖ്യമന്ത്രി അറിയിച്ചു. Read Also : നിപ പൊസീറ്റിവ് രോഗികള്ക്ക് എല്ലാ ദിവസവും ആര്ടിപിസിആര് ടെസ്റ്റ് പ്രോട്ടോക്കോള് പുറത്തിറക്കി ആരോഗ്യവകുപ്പ് വൈറസിന്റെ ഉറവിടം കണ്ടെത്താന് ഊര്ജിത ശ്രമം നടക്കുന്നുണ്ട്. സ്വകാര്യ ആശുപത്രികളുമായും ചര്ച്ച നടത്തി. അസ്വാഭികമായ പനി, അസ്വാഭാവിക മരണങ്ങള് എന്നിവ ഉണ്ടായാല് ഉടന് റിപ്പോര്ട്ട് ചെയ്യാന് എല്ലാ ആശുപത്രികള്ക്കും നിര്ദേശം നല്കിയിട്ടുണ്ട്. ഡേറ്റ പെട്ടന്ന് കൈമാറാനായി പ്രത്യേക സംവിധാനവും ഒരുക്കിയിട്ടുണ്ടെന്നും മുഖ്യമന്ത്രി വാര്ത്താക്കുറിപ്പില് അറിയിച്ചു. മെഡിക്കല് കോളജിലെ പേ വാര്ഡ് ബ്ലോക്ക് നിപ ചികിത്സയ്ക്കും ഐസൊലേഷനുമായി സജ്ജമാക്കി. നിപ രോഗികള്ക്ക് മാത്രമായി നെഗറ്റീവ് പ്രഷര് ഐസിയുവും സജ്ജമാക്കി. 188 പേരുടെ സമ്ബര്ക്ക പട്ടിക തയ്യാറാക്കി. അതില് 20 പേര് ഹൈ റിസ്കാണ്. ഇതോടൊപ്പം റൂട്ട് മാപ്പും തയ്യാറാക്കി. ഹൈ റിസ്കിലുള്ളവരെ മെഡിക്കല് കോളജ് ഐസൊലേഷന് വാര്ഡിലേക്ക് മാറ്റി. Read Also : പൊലീസിനെതിരായ ആര്.എസ്.എസ് ഗ്യാങ് പരാമര്ശം നിലപാടില് ഉറച്ച് ആനി രാജ നിപ പരിശോധന കോഴിക്കോട് മെഡിക്കല് കോളജില് തന്നെ ചെയ്യാനുള്ള സൗകര്യമൊരുക്കാന് നടപടി സ്വീകരിച്ചു. എന്ഐവി പൂനയുമായി സഹകരിച്ച് പോയിന്റ് ഓഫ് കെയര് ടെസ്റ്റിംഗ് അവിടെ നടത്തും. അത് ഒരിക്കല് കൂടി സ്ഥിരീകരിക്കാന് എന്ഐവി പൂനയിലേക്ക് അയയ്ക്കും. 12 മണിക്കൂറിനുള്ളില് പരിശോധനാ ഫലം അറിയിക്കുന്നതാണ്. മരുന്ന് ലഭ്യതയും സുരക്ഷാ സാമഗ്രികളും ഉറപ്പാക്കി. മോണോക്ലോണല് ആന്റിബോഡി ആസ്ട്രേലിയയില് നിന്നും ഐസിഎംആര് ഏഴ് ദിവസത്തിനുള്ളില് എത്തിക്കും. വൈറസ് റിപ്പോര്ട്ട് ചെയ്ത ദിവസം തന്നെ ആരോഗ്യ മന്ത്രിയുടെ നേതൃത്വത്തില് അടിയന്തര യോഗം ചെര്ന്ന് ആക്ഷന് പ്ലാന് രൂപീകരിച്ചു. അതിന്റെ അടിസ്ഥാനത്തില് 16 കമ്മിറ്റികള് രൂപീകരിച്ചു. കോണ്ടാക്ട് ട്രെയ്സിംഗ്, കമ്മ്യൂണിറ്റി സര്വയലന്സ്, ഡേറ്റ അനാലിസിസ് തുടങ്ങിയവയാണ് കമ്മിറ്റികളുടെ ദൗത്യമെന്നും മുഖ്യമന്ത്രി വാര്ത്താക്കുറിപ്പില് അറിയിച്ചു. Story Highlight: cmpinarayivijayanovernipahvirusinfectionkerala